《丰城夜泊》
清代·吴荣光

莫邪双影妻干将，说剑人来问水方。牛来在天千气象，风雷殷地一苍茫。

中宵或有蛟鼍嗫，上界应随日月光。烟树万家波似镜，知君芒角早收藏。

作者简介：（1773—1843）清广东南海人，字荷屋，号伯荣。嘉庆四年进士。授编修，历任御史、福建盐法道。道光间官至湖南巡抚，兼署湖广总督，坐事降调福建布政使。后以年老休致。善书画，精金石。有《筠清馆金石录》、《吾学录》、《历代名人年谱》、《石云山人集》等。